BASES BOLSA DE EMPREGO TÉCNICO/A DE XESTIÓN
ADMINISTRACIÓN LOCAL — Municipal — Redondela (Bolsas de emprego, 01/12/2016)

A praza a cubrir de forma interina é a de Técnico/a de xestión, pertencente ao grupo A, subgrupo A2 da función pública, dotada coas retribucións básicas correspondentes ao seu grupo de titulación e as complementarias asignadas na relación de postos de traballo. A dita praza atópase adscrita ao departamento de Intervencion-Tesouraria e pertence ao cadro de persoal funcionario do Concello de Redondela coas funcións expresadas na relación de postos de traballo deste Concello. A presente convocatoria realízase de acordo co artigo 10, do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público (EBEP) e artigo 23, da Lei 2/2015, do 29 de abril, do Emprego Público de Galicia (LEG). Co resultado desta selección configurarase unha bolsa de traballo que se utilizará para o suposto de baixa laboral da persoa titular da praza e tamén no caso de que se dea algún outro suposto legal para a cobertura do posto con carácter interino. A selección rexerase polas prescripcións contidas nesta convocatoria específica e, naquilo que non se prevea, polas bases xerais de convocatorias de procesos de selección de persoal do Concello de Redondela que se publicaron no Boletín Oficial da Provincia de Pontevedra (BOP), número 50, do 13.03.2015 e polas súas rectificacións que se publicaron no BOP núm.77, do 22/04/2016, polo EBEP e pola LEG, agás o relativo aos dereitos de exame que non se esixen na presente convocatoria. As presentes Bases publicaranse no Boletín Oficial da Provincia de Pontevedra (BOP) e o resto de actuacións na páxina web (www.redondela. gal) e no taboleiro de anuncios do Concello de Redondela. As persoas que desexen participar neste proceso selectivo deberán presentar unha instancia cuxo modelo se facilitará no rexistro xeral ou a través da páxina web do concello (www.redondela. gal) e será dirixida ao alcalde, con independencia de que se admitirá calquera outro modelo no que consten os datos do/a solicitante, DNI, domicilio e teléfono de contacto. O feito de presentar a solicitude de participación implica que o/a interesado/a manifesta reunir todas e cada unha das condicións esixidas na convocatoria, na data en que remate o prazo para a presentación de instancias. A presentación de solicitudes poderá facerse no rexistro xeral do Concello ou en calquera das formas establecidas no art.16.4, da Lei 39/2015, de 1 de outubro, do procedemento administrativo común das administracións públicas, no prazo máximo de 8 días hábiles, a contar dende o día seguinte da publicación da convocatoria. As solicitudes que se presenten a través da oficina de correos deberán entregarse en sobre aberto para seren seladas e datadas polo/a funcionario/a de Correos antes de seren certificadas. No caso de presentar a instancia fóra do Concello, o/a aspirante deberá dirixir unha copia da instancia e da documentación ao correo electrónico: persoal@redondela. es, con anterioridade ao remate do prazo, para os efectos de que poida ser incluído/a na relación de admitidos/as. Se o último día de presentación de solicitudes recae en día inhábil, o prazo entenderase ampliado ata o día hábil seguinte. Coa instancia, as persoas aspirantes achegarán a seguinte documentación: Establécese o sistema de oposición libre. Ademais das condicións xerais sinaladas na base 4.ª das bases xerais que regulan a convocatoria dos procesos de selección de persoal do Concello de Redondela que se publicaron no Boletín Oficial da Provincia de Pontevedra (BOP), número 50, do 13.03.2015 e polas súas rectificacións que se publicaron no BOP núm.77, do 22/04/2016, os/as aspirantes deberán posuír o título de Diplomado/a Universitario/a ou equivalente nas seguintes titulacións: Dereito, Ciencias Políticas e da Administración, Socioloxía, Administración e Dirección de Empresas, Economía, Ciencias Actuariais e Financeiras ou o título de Grado correspondente. Tras finalizar o prazo de presentación de solicitudes, o alcalde ditará unha resolución, coa cal aprobará a lista provisional de persoas admitidas e excluídas dando publicidade tamén ao tribunal nomeado. Esta resolución expoñerase na páxina web e no taboleiro de anuncios do Concello. As persoas aspirantes terán un prazo de dous días hábiles a contar do día seguinte a esta publicación para facer rectificacións, enmendar erros e posibles reclamacións. Estas enmendas non serán aplicables respecto dos méritos alegados pero non achegados nin dos requisitos establecidos. A lista provisional de persoas admitidas e excluídas considerarase automaticamente elevada a definitiva se non se presentan reclamacións. Na resolución pola que se aproba a lista definitiva de persoas admitidas e excluídas fixarase a data, hora e lugar de realización da fase de oposición, quedando convocados os/as aspirantes para a realización da proba coa exposición desta resolución. Entre a publicación do anuncio de aprobación definitiva e o inicio desta fase non poderá haber menos de cinco días hábiles. O Tribunal cualificador e avaliador deste procedemento de selección será designado polo Alcalde e estará integrado por: As persoas integrantes do Tribunal deberán posuír a titulación ou especialización igual ou superior para o acceso á praza convocada. Designaranse tamén suplentes para cadanseu dos membros. O tribunal cualificador deberá constituírse na data se que designe, entendéndose validamente constituído cando asista a maioría absoluta dos membros do tribunal, titulares ou suplentes. Na sesión constitutiva de cada tribunal adoptaranse as decisións pertinentes para o correcto desenvolvemento das probas selectivas. As decisións adoptaranse por maioría de votos, resolvendo os empates co voto de calidade do/a presidente/a do Tribunal. En cada sesión do Tribunal poderán participar os membros titulares presentes no momento da súa constitución, e se están ausentes, os suplentes, sen que poidan substituírse entre si na mesma sesión. A partir da sesión constitutiva, cada tribunal requirirá, para actuar validamente, a presenza da maioría absoluta dos seus membros, titulares ou suplentes. Se o tribunal se constituíse cun/ha suplente, isto non implica que o/a titular non poida incorporarse a este con posterioridade. O tribunal axustará as súas actuacións en todo momento ao disposto nas Leis 39/2015, de 1 de outubro, do procedemento administrativo común das administracións públicas e 40/2015, do 1 de outubro, do réxime xurídico do Sector Público e ás bases xerais e específicas reguladoras da convocatoria. Non obstante, o Tribunal resolverá as dúbidas que poidan xurdir da aplicación das bases, puidendo tomar os acordos que correspondan para aqueles supostos non previstos nas bases sempre respectando a lexislación vixente nesta materia. Os membros dos tribunais deberán absterse de intervir, comunicándolle ao Alcalde a concorrencia neles dalgunha das circunstancias previstas no artigo 23, da Lei 40/2015, do 1 de outubro, do réxime xurídico do Sector Público. Así mesmo, os/as aspirantes poderán recusar aos membros do tribunal cando concorra neles algunha das circunstancias previstas para a abstención, de conformidade co establecido no artigo 24, da citada lei. Se en calquera momento do proceso selectivo chegase a coñecemento do tribunal que algún/ha dos/as aspirantes non posúe a totalidade dos requisitos esixidos na respectiva convocatoria, previa audiencia do/a interesado/a, deberá propoñerlle ao/á presidente/a a súa exclusión indicando as inexactitudes ou falsidades observadas para os efectos procedentes. A fase de oposición constará dun único exercicio: Consistirá na resolución dun ou varios supostos teóricos-prácticos, a determinar polo tribunal, en relación coas materias contidas no programa, durante un tempo máximo de tres horas; os/as aspirantes poderán consultar textos legais e coleccións lexislativas non comentadas. Neste exercicio valorarase os coñecementos teóricos así como a capacidade de análise e a aplicación razoada de ditos coñecementos teóricos á resolución dos problemas prácticos presentados. O exercicio cualificarase de 0 a 10 puntos e será preciso acadar un mínimo de 5 puntos para superalo. A orde de clasificación definitiva dos/as aspirantes será o resultado da puntuación obtida na fase de oposición, ordenada de maior a menor e a lista resultante publicarase no taboleiro de anuncios e na páxina web do Concello. Todos os/as aspirantes disporán dun prazo de tres días hábiles, desde o día seguinte á publicación do anuncio, para efectuar as reclamaciones ou observacións oportunas contra a mencionada lista ou solicitar a revisión do seu exame ante o tribunal. Tras resolver, no seu caso, as reclamacións, o órgano de selección elevará ao Alcalde a proposta definitiva, por orde de puntuación, para o inmediato nomeamento interino da persoa mellor cualificada e a constitución dunha bolsa de traballo para o caso de que sexa necesario cubrir algunha vacante no posto indicado. A resolución final farase pública no taboleiro de anuncios do Concello e na páxina web municipal, con indicación de todas as persoas integrantes, a orde de prelación e a puntuación obtida. A lista coa totalidade das persoas aprobadas e as puntuacións acadadas quedará disponible para poder ser utilizada como reserva (sempre respectando a orde da lista) para cubrir a praza en situacións especificadas na base 1.ª. Esta lista poderá ser utilizada ata que haxa unha nova derivada dun procedemento selectivo con carácter definitivo para a mesma praza. Cando unha das persoas incluídas na lista fose chamada para ocupar o posto, ao rematar o período de contratación recuperará o seu lugar inicial na lista, de xeito que pode ser chamado/a para unha nova contratación. Caso de renunciar a unha oferta sen causa xustificada a persoa recabada pasará ao último lugar da lista. Aqueles/as aspirantes que sexan chamados/as e dean a súa conformidade á contratación terán que presentar a seguinte documentación xunto cos orixinais, no seu caso, referida esta sempre á data de expiración do prazo de presentación de solicitudes, no prazo máximo de tres días hábiles contados a partir do día en que manifesten a conformidade: a) Fotocopia do documento nacional de identidade ou a tarxeta acreditativa da súa identidade, expedida polas autoridades competentes no caso de cidadáns/ás comunitarios/as. b) Fotocopia do título esixido ou certificación académica que acredite que ten cursados e aprobados os estudos necesarios para a obtención do título correspondente, xunto co documento que acredite que abonou os dereitos para a súa expedición. c) Certificado médico acreditativo de posuír a capacidade funcional para o desenvolvemento das funcións correspondentes. d) Declaración responsable de que non foi separado/da, mediante expediente disciplinario do servizo do Estado, das comunidades autónomas nin entidades locais, nin está inhabilitado/dá para o exercicio de funcións públicas. A persoa que non presente a documentación no prazo indicado, salvo os casos de forza maior ou cando se deduza que carece dalgún dos requisitos establecidos, non poderá ser contratada. A convocatoria, bases e actos administrativos derivados da mesma serán recorribles nos termos previstos na Lei 39/2015, de 1 de outubro, do procedemento administrativo común das administracións públicas e na Lei 29/1998, de 13 de xullo, reguladora da xurisdición contencioso-administrativa. Se os días de finalización dalgún prazo ou actuación obrigada destas bases fosen inhábil, pasarase ao seguinte día hábil. Tema 1. A Constitución Española de 1978. Estrutura e contido esencial. A constitucionalización do principio de estabilidade orzamentaria. A reforma constitucional. Tema 2. O ordenamento xurídico-administrativo: o dereito da Unión Europea: Tratados e Dereito derivado. A Constitución. As Leis estatais e autonómicas. O regulamento. Tema 3. O acto administrativo. Concepto. Elementos. Clases. Requisitos: a motivación e forma. Tema 4. A eficacia dos actos administrativos: o principio de autotutela declarativa. Condicións. A notificación: contido, prazo e práctica. A notificación defectuosa. A publicación. A aprobación por outra Administración. A demora e retroactividade da eficacia. Tema 5. A executividade dos actos administrativos: o principio de autotutela executiva. A execución forzosa dos actos administrativos: os seus medios e principios de utilización. A coacción administrativa directa. A vía de feito. Tema 6. A invalidez do acto administrativo. Supostos de nulidade de pleno dereito e anulabilidade. O principio de conservación do acto administrativo. A revisión de actos e disposicións pola propia Administración: supostos. A acción de nulidade, procedemento, límites. A declaración de lesividade. A revogación de actos. A rectificación de erros materiais ou de feito. Tema 7. Disposicións xerais sobre o procedemento administrativo. Os medios electrónicos aplicados ao procedemento administrativo común. A iniciación do procedemento: clases, subsanación e mellora de solicitudes. Presentación de solicitudes, escritos e comunicacións. Os rexistros administrativos. Termos e prazos: cómputo, ampliación e tramitación de urxencia. Ordenación. Instrución: intervención dos interesados, proba e informes. Singularidades do procedemento administrativo das Entidades Locais. Tema 8. Terminación do procedemento. A obriga de resolver. Contido da resolución expresa: principios de congruencia e de non agravación da situación inicial. A terminación convencional. A falta de resolución expresa: o réxime do silencio administrativo. O desestimento e a renuncia. A caducidade. A tramitación simplificada do procedemento administrativo común. Tema 9. Recursos administrativos: principios xerais. Actos susceptibles de recurso administrativo. Regras xerais de tramitación dos recursos administrativos. Clases de recursos. Procedementos substitutivos dos recursos administrativos: conciliación, mediación e arbitraxe. Tema 10. Os contratos do sector público: obxecto e ámbito da Lei de Contratos do Sector Público. Tipos de contratos do Sector Público. Contratos suxeitos a regulación armonizada. Réxime xurídico dos contratos administrativos e os de dereito privado; os actos separables. Os principios xerais da contratación do sector público: racionalidade, liberdade de pactos e contido mínimo, perfección e forma e réxime de invalidez dos contratos e o recurso especial en materia de contratación. Tema 11. As partes nos contratos do sector público. Os órganos de contratación. A capacidade e solvencia dos contratistas. Prohibicións. Clasificación. A sucesión do contratista. Tema 12. Preparación dos contratos polas Administracións Públicas. O prezo, o valor estimado. A revisión de prezos. Garantías na contratación do sector público. Clases de expedientes de contratación. Procedementos e formas de adxudicación dos contratos. Criterios de adxudicación. Perfeccionamento e formalización dos contratos administrativos. Tema 13. Execución e modificación dos contratos administrativos. Prerrogativas da Administración. Extinción. A cesión dos contratos e a subcontratación. Tema 14. O contrato de obras. Actuacións administrativas preparatorias. Formas de adxudicación. Execución, modificación e extinción. A cesión do contrato e subcontrato de obras. Execución de obras pola propia Administración. O contrato de concesión de obra pública. Tema 15. O contrato de xestión de servizos públicos. O contrato de subministros. O contrato de servizos. O contrato de colaboración entre o sector público e privado. Tema 16. O municipio: concepto e elementos. O termo municipal: o problema da planta municipal. Alteracións dos termos municipais. Lexislación básica e autonómica. A poboación municipal. O Padrón de habitantes. O estatuto dos veciños. Dereitos dos estranxeiros. Tema 17. A organización municipal. Órganos necesarios: Alcalde, Tenentes de Alcalde, Pleno e Xunta de Goberno Local. Órganos complementarios: Comisións Informativas e outros órganos. Os grupos políticos e os/as concelleiros/as non adscritos/as. A participación veciñal na xestión municipal. O concello aberto. Outros réximes especiais. Especialidades do réxime orgánico-funcional nos municipios de gran poboación. Tema 18. As competencias municipais: sistema de determinación. Competencias propias, delegadas e competencias distintas das propias. A sostenibilidade financeira da facenda local como presuposto do exercicio das competencias. Os convenios sobre o exercicio de competencias e servicios municipais. Os servizos mínimos. Tema 1. As Facendas Locais en España: principios constitucionais. O réxime xurídico das Facendas Locais. Incidencia estatal e autonómica na autonomía financeira local. A coordinación das Facendas Estatal, Autonómica e Local. Tema 2. O Orzamento Xeral das Entidades Locais: concepto e contido. Especial referencia ás bases de execución do orzamento. A elaboración e aprobación do Orzamento Xeral. A prórroga orzamentaria. Tema 3. A estrutura orzamentaria. Os créditos do orzamento de gastos: delimitación, situación e niveis de vinculación xurídica. As modificacións de crédito: clases, concepto, financiación e tramitación. Tema 4. A execución do orzamento de gastos e de ingresos: as súas fases. Os pagos a xustificar. Os anticipos de caixa fixa. Os gastos de carácter plurianual. A tramitación anticipada de gastos. Os proxectos de gasto. Os gastos con financiación afectada: especial referencia ás desviacións de financiación. Tema 5. A liquidación do orzamento. Tramitación. Os remanentes de crédito. O resultado orzamentario: concepto, cálculo e axustes. O remanente de tesourería: concepto e cálculo. Análise do remanente de tesourería para gastos con financiación afectada e do remanente de tesourería para gastos xerais. A consolidación orzamentaria. Tema 6. Estabilidade Orzamentaria e sostenibilidade financeira. Principios xerais. Obxectivos de estabilidade orzamentaria, de débeda pública e da regra de gasto para ás Corporacións locais: establecemento e consecuencias asociadas o seu incumprimento. Os Plans económico-financeiros: contido, tramitación e seguimento. Plans de axuste e de saneamento financeiro. Subministro de información financeira das Entidades Locais. Tema 7. A tesourería das Entidades Locais. Réxime xurídico. O principio de unidade de caixa. Funcións da tesourería. Organización. Situación dos fondos: a caixa e as contas bancarias. A realización de pagos: prelación, procedementos e medios de pago. O cumprimento do prazo nos pagos: o período medio de pago. O estado de conciliación. Tema 8. A planificación financeira. O plan de tesourería e o plan de disposición de fondos. A rentabilización de excedentes de tesourería. As operacións de tesourería. O risco dos tipos de interese e do cambio nas operacións financeiras. Tema 9. A contabilidade das entidades locais e os seus organismos autónomos: os modelos normal, simplificado e básico. As Instrucións dos modelos normal e simplificado da contabilidade local: estructura e contido. Particularidades do modelo básico. Tema 10. A Conta Xeral das Entidades Locais: contido, formación, aprobación e rendición. Outra información a subministrar ao Pleno, aos órganos de xestión, aos órganos de control interno e a outras Administracións Públicas. Tema 11. Concepto de control interno e a súa aplicabilidade ao sector público. O control interno da actividade económico-financeira das Entidades Locais e os seus entes dependentes. A función interventora: ámbito subxectivo, ámbito obxectivo e modalidades. Especial referencia aos reparos. Tema 12. Os controis financeiros, de eficacia e de eficiencia: ámbito subxectivo, ámbito obxectivo, procedementos e informes. A auditoría como forma de exercicio do control financeiro. As Normas de Auditoría do sector público. Tema 13. O control externo da actividade económico-financeira do sector público local. A fiscalización das entidades locais polo Tribunal de Contas e os órganos de control externo das Comunidades Autónomas. As relacións do Tribunal de Contas e os órganos de control externo das Comunidades Autónomas. Tema 14. Os recursos das Facendas Locais. Os tributos locais: principios. A potestade regulamentaria das Entidades Locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos. O establecemento de recursos non tributarios. Tema 15. A xestión, inspección e recadación dos recursos das Facendas Locais. A revisión en vía administrativa dos actos de xestión tributaria ditados polas Entidades Locais, en municipios de réxime común e de gran poboación. A xestión e recadación de recursos por conta de outros entes públicos. Tema 16. O Imposto sobre Bens Inmobles. Natureza. Feito impoñible. Suxeito pasivo. Exencións e bonificacións. Base impoñible. Base liquidable. Cota, devengo e período impositivo. Xestión catastral. Xestión tributaria. Inspección catastral. Tema 17. O Imposto sobre actividades económicas. Natureza. Feito impoñible. Suxeito pasivo. Exencións. Cota: as tarifas. Devengo e período impositivo. Xestión censal e xestión tributaria. O recargo provincial. O Imposto sobre construccións, instalacións e obras. Tema 18. O Imposto sobre vehículos de tracción mecánica. O Imposto sobre o incremento de valor dos terreos de natureza urbana. Tema 19. Taxas e prezos públicos. Principais diferencias. As contribucións especiais: anticipo e aprazamento de cuotas e colaboración cidadá. Tema 20. Actividade subvencional das Administracións Públicas. Procedementos de concesión e xestión das subvencións. Reintegro de subvencións. Control financeiro. Infraccións e sancións administrativas en materia de subvencións. Tema 21. O crédito local. Clases de operacións de crédito. Natureza xurídica dos contratos: tramitación. As operacións de crédito a largo prazo: finalidade e duración, competencia e límites e requisitos para a concertación das operacións. As operacións de crédito a corto prazo: requisitos e condicións. A concesión de avais polas Entidades Locais. Tema 22. O persoal ao servizo das Entidades Locais: Clases e réxime xurídico. Os instrumentos de organización do persoal: cadros de persoal e relacións de postos de traballo. Os instrumentos reguladores dos recursos humanos: a oferta de emprego, os plans de emprego e outros sistemas de racionalización. O acceso aos empregos locais: sistemas de selección e provisión. Redondela, 14 de novembro de 2016.—O alcalde, Javier Bas Corugeira.